Plumpsfort

Plumpsfort () is en lütten Oort in de Gemeen Beverst in’n Landkreis Cuxhoben, Neddersassen. Binnen de Gemeen höört de Oort to dat Dörp Westerbeverst un de polietsche Oortschop Luunst.

 Geografie 

De Oort liggt op de Wersermünner Geest. Dat Water ut dat Rebeed flütt över’n Dohrener Beek af.

De Naveröörd sünd Dohren in’n Noorden, Loh in’n Noordoosten, Heyerhöben, Wehldörp un Wachholt in’n Süüdoosten, Deelbrügg in’n Süden, Westerbeverst un Freeschluunbarg in’n Süüdwesten un Heerst in’n Noordwesten.

 Historie 

 Verwaltungsgeschicht 

De Oort hett vör 1932 to’n Kreis Geestmünn höört. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort hett fröher to de Gemeen Westerbeverst tohöört, de 1968 mit Freeschluunbarg to de Gemeen Luunst tohoopleggt worrn is. De Gemeen Luunst weer denn von 1971 bet 2011 Maat von de Samtgemeen Beverst. To’n 1. November 2011 is de Samtgemeen to de Eenheitsgemeen Beverst tohoopleggt worrn. Sietdem billt Luunst en Oortschop mit egen Oortsvörsteiher binnen de Gemeen.

 Inwahnertall 

 Religion 

Plumpsfort is evangeelsch-luthersch präägt un höört to dat Kaspel von de Ansgari-Kark in Freeschluunbarg. De Kark is 1966 boot un 1987 egenstännige Karkengemeen worrn. Vörher hett de Oort to dat Kaspel von de Jacobi-Kark in Braamst tohöört.

För de Kathoolschen is de Johannes-de-Döper-Kark in Lox tostännig, de 1965 grünnt worrn is. Vör 1965 weer de Nikolaus-Kark in Wulsdörp tostännig. De Johannes-de-Döper-Kark höört siet 1. November 2006 to de Karkengemeen Hillig Hart Jesu in Geestmünn.

De Doden warrt op’n Karkhoff Westerbeverst begraven.

 Weertschop un Infrastruktur 

För Plumpsfort is de freewillige Füürwehr Luunst mit tostännig.

 Verkehr 

An Plumpsfort langs geiht de Bundsstraat 71, de in’n Noordwesten över Heerst un Bexhöv na Bremerhoben föhrt un in’n Oosten över Beverst, Karkwist un Basdaal na Bremervöör. Von de B 71 in Beverst geiht na Süüdwesten de Landsstraat 134 över Stubben un Bokel na Braamst un Hagen af. Jüstso von de B 71 in Beverst geiht de L 128 in’n Noorden över Wolljes un Geestenseth na Beers.

De nächste Autobahn is de Autobahn 27 (Afsnidd Bremen–Bremerhoben). De Opfohrt 9 Wulsdörp liggt so ölven Kilometer in’n Noordwesten von Plumpsfort an de B 71.

De nächste Bahnhoff is so bi fiev Kilometer wied weg in’n Süüdwesten de Bahnhoff Luunst an de Bahnlien Bremen–Bremerhoben.

 Footnoten 

Kategorie:Oort
Kategorie:Landkreis Cuxhoben